Aḥric wis kraḍ..Tutlayt n tmaziɣt deg tmendawt n tmurt n Lezzayer Ɣer taggara, tasertit tamutlayt yesemres udabu azzayri, ɛlaḥsab Chemakh (S), d tasertit tamasayt: tamezwarut d tasertit n war anekcum, d tasertit n usteɛreb, s tutlayt n taɛrabt am tutlayt taɣelnawt tunṣibt tayiwant, ma yella d tis snat d tasertit n temsertit n yimaziɣen. Seg asmi i setɛerfen s tutlayt n tmaziɣt am tutlayt tis snat taɣelnawt, nezmer ad nɛeddi ɣer: tsertit n usmenyef n tutlayt tunṣibt d tsertit s uẓayar yemgaraden neɣ tsertit n usmenyef n tutlayt tunṣibt d tsertit taɣulant neɣ tsertit n usmenyef n tutlayt tunṣibt d tsertit n war ankecum1.